Lisbet Gade har startet "Gadekøkkenet" i Biersted. Køkkenet tilbyder fra 1. februar 2011 udbringning af mad til ældre i hele Jammerbugt Kommune. Hun er en af de personer som blev fyret, da politikerne i Jammerbugt Kommune, valgte at overdrage madproduktionen til Det Danske Madhus i Silkeborg og Skive. Lisbet Gade har hørt fra mange ældre, at de synes det er tåbeligt, de skal have maden leveret fra et køkken i Silkeborg. Det har fået hende til at starte "Gadekøkkenet". Hun har lejet sig ind i det kommunale køkken i Biersted, Biersted Storkøkken. Social- og Sundhedsudvalget i Jammerbugt Kommune godkendte tirsdag Lisbet Gades ansøgning om godkendelse til fritvalgsleverandør til madservice.

Referat:
Jammerbugt Kommune har nedlagt Mad- og Måltidssservice, der leverede mad til de ældre i kommunen. Nu starter en af de fyrede medarbejdere i stedet eget køkken.